న్యూఢిల్లీ, ఏప్రిల్ 5: ముంబైలోని సముద్ర మార్గం ద్వారా హజ్ యాత్రికులు పవిత్ర మక్కాను చేరుకునేందుకు అవకాశం కల్పించాలని కేంద్ర ప్రభుత్వం నిర్ణయించింది. 23 ఏళ్ల కిందట నిలిపివేసిన ఈ మార్గాన్ని పునరుద్ధరించేలా చర్యలు చేపట్టనున్నారు. ఈ మేరకు హజ్ పాలసీ-2018పై నియమించిన ఉన్నతస్థాయి కమిటీ సిఫారసు చేసింది. సముద్ర మార్గం ద్వారా జెద్దా, సౌదీ అరేబియాలకు హజ్ యాత్రికులను వచ్చే ఏడాది నుంచి అనుమతించాలని ప్రభుత్వం నిర్ణయించింది. 1995కి ముందు వరకు నౌక ఎంవీ అక్బరీ ద్వారా ముంబై నుంచి జెద్దాకు హజ్ యాత్రికులను అనుమతించేవారు. అయితే, ఈ నౌక మూలనబడడంతో సముద్రం మీదుగా ప్రయాణాన్ని నిలిపివేశారు. దీంతో హజ్ యాత్రికులు విమానాల్లోనే వెళ్తున్నారు. అయితే, వీరికి ప్రభుత్వం ఇచ్చే ప్రయాణ సబ్సిడీ భారంగా మారడం, మరోపక్క, ఈ ఖర్చును 2022 నాటికి పూర్తిగా తగ్గించాలని సుప్రీం కోర్టు ఆదేశించడంతో నౌకా మార్గాన్ని పునరుద్ధరించాలని కేంద్రం నిర్ణయించింది. ముంబై నుంచి జెద్దా వెళ్లేందుకు ఒక్కరికి రాయితీ లేకుండా విమానంలో రూ.25 వేల నుంచి రూ.52 వేలు అవుతుంది. జూ	ఢిల్లీ నుంచి జెద్దా వెళ్లేందుకు ఒక్కరికి ఎలాంటి రాయితీ లేకుండా విమానంలో రూ.18 వేల నుంచి రూ.61 వేలు ఖర్చవుతుంది. విమానంలో జెద్దాకి ప్రయాణ సమయం 6 గంటల నుంచి 8 గంటలు పడుతుంది. సముద్ర మార్గం ద్వారా జెద్దా వెళ్లేందుకు ఒక్కరికి ఎలాంటి రాయితీ లేకుండా రూ.4 వేల నుంచి రూ.5 వేలు ఖర్చవుతుంది. సముద్ర మార్గం ద్వారా జెద్దాకి రెండు నుంచి మూడు రోజుల సమయం పడుతుంది.
newdhilly, epril 5: mumbailooni samudra maargam dwara haz yaatrikulu pavitra makkanu cherukunenduku avakaasam kalpinchaalani kendra prabhutvam nirnayinchindi. 23 ella kindata nilipivesina ee maargaanni punaruddharinchelaa charyalu chepattanunnaru. ee meraku haz polasy-2018pai niyaminchina unnatasthaayi commity sifaarasu chesindi. samudra maargam dwara jedda, soudi arebialaku haz yaatrikulanu vache edaadi nunchi anumatinchaalani prabhutvam nirnayinchindi. 1995ki mundu varaku nauka emvee akbari dwara mumbai nunchi jeddaaku haz yaatrikulanu anumatinchevaaru. ayithe, ee nauka moolanabadadamtho samudram meedugaa prayaanaanni nilipivesaaru. deentho haz yaatrikulu vimaanaallone veltunnaaru. ayithe, veeriki prabhutvam iche prayaana subsidy bhaaramgaa maaradam, maropakka, ee kharchunu 2022 naatiki puurtigaa tagginchaalani supreem kortu aadesinchadamto nauka maargaanni punaruddharinchaalani kendram nirnayinchindi. mumbai nunchi jedda vellenduku okkariki raayitii lekunda vimaanamlo roo.25 vela nunchi roo.52 velu avutundi. joo	dhilli nunchi jedda vellenduku okkariki elanti raayitii lekunda vimaanamlo roo.18 vela nunchi roo.61 velu kharchavutundi. vimaanamlo jeddaki prayaana samayam 6 gantala nunchi 8 gantalu padutundi. samudra maargam dwara jedda vellenduku okkariki elanti raayitii lekunda roo.4 vela nunchi roo.5 velu kharchavutundi. samudra maargam dwara jeddaki rendu nunchi moodu rojula samayam padutundi.